รัฐบาลไทย-ข่าวทำเนียบรัฐบาล-นายกรัฐมนตรีลงพื้นที่ตรวจติดตามสถานการณ์อุทกภัย พร้อมมอบเงินช่วยเหลือและถุงยังชีพแก่ผู้ประสบอุทกภัย จ.ตรัง เพื่อบรรเทาความเดือดร้อนและสร้างขวัญกำลังใจให้กับประชาชนในพื้นที่
วันศุกร์ที่ 8 ธันวาคม 2560
นายกรัฐมนตรีลงพื้นที่ตรวจติดตามสถานการณ์อุทกภัย พร้อมมอบเงินช่วยเหลือและถุงยังชีพแก่ผู้ประสบอุทกภัย จ.ตรัง เพื่อบรรเทาความเดือดร้อนและสร้างขวัญกําลังใจให้กับประชาชนในพื้นที่
นายกรัฐมนตรีลงพื้นที่ตรวจติดตามสถานการณ์และความก้าวหน้าการช่วยเพื่ออุทกภัย รวมทั้งเยียวยาและฟื้นฟูในพื้นที่ จ. ตรัง
วันนี้ (8ธันวาคม2560) เวลา09.20น. ณ หอประชุมโรงเรียนจุฬาภรณราชวิทยาลัยตรัง ตําบลบางรัก อําเภอเมือง จังหวัดตรังพลเอก ประยุทธ์ จันทร์โอชา นายกรัฐมนตรี และคณะ ได้เดินทางมาตรวจเยี่ยมพื้นที่ประสบอุทกภัย เพื่อติดตามสถานการณ์และความก้าวหน้าการช่วยเหลือผู้ประสบภัยเฉพาะหน้าของหน่วยงานที่เกี่ยวข้อง รวมถึงการเยียวยาและฟื้นฟูพื้นที่ประสบอุทกภัย เพื่อสร้างขวัญและกําลังใจแก่ประชาชนผู้ประสบอุทกภัย ในจังหวัดตรัง
นายศิรพัฒ พัฒกุล ผู้ว่าราชการจังหวัดตรัง ให้การต้อนรับ พร้อมกล่าวถึง สาเหตุสําคัญที่ทําให้เกิดอุทกภัยในจังหวัดตรัง ว่า ปริมาณน้ําจากจังหวัดนครศรีธรรมราชทางด้านทิศเหนือของจังหวัดตรัง ทั้งจากอําเภอบางขันและอําเภอทุ่งสง ได้ไหลรวมกัน และลงสู่แม่น้ําตรังผ่าน 5 อําเภอ ก่อนลงสู่ทะเลอันดามัน อีกทั้งปริมาณน้ําจากเทือกเขาบรรทัด ทางด้านทิศตะวันออกของจังหวัดตรัง ก็ไหลลงแม่น้ําตรังและคลองปะเหลียน ในช่วงระหว่างวันที่ 21-26 พฤศจิกายน 2560
พร้อมกันซึ่งทางจังหวัดได้ดําเนินการตามหลักปฏิบัติและขั้นตอนของแผนป้องกันและบรรเทาสาธารณภัยและแผนเผชิญเหตุที่กําหนดไว้อย่างต่อเนื่อง แต่ปริมาณน้ําฝนที่มีสูงมาก ทําให้น้ําในแม่น้ําตรังและคลองปะเหลียนล้นตลิ่งและเชี่ยวกราก ก่อให้เกิดน้ําล้นตลิ่งตลอดแนวแม่น้ําตรัง และล้นพนังกั้นน้ําซึ่งก่อสร้างตั้งแต่ปี พ.ศ. 2492 ในเขตอําเภอเมืองตรัง จนเกิดการกัดเซาะผิวบนลึกประมาณ 2 เมตร ที่ตําบลบางรัก และพังทลายที่ตําบลหนองตรุด 4 หมู่บ้าน ตําบลนาโต๊ะหมิง 4 หมู่บ้าน และตําบลบางรัก 6 หมู่บ้าน รวมพื้นที่ประมาณ 3,800 ไร่ ส่วนใหญ่เป็นสวนยางพารา และปาล์มน้ํามัน รวมทั้งมีน้ําป่าไหลลงมาจากเทือกเขาบรรทัด ตั้งแต่อําเภอนาโยง อําเภอย่านตาขาวและอําเภอปะเหลียน ลงคลองปะเหลียนทําให้มีน้ําล้นตลิ่ง แต่ท่วมขังไม่นาน
โอกาสนี้ นายกรัฐมนตรี ได้เยี่ยมเยียนพบปะกับประชาชนในพื้นที่ จํานวน800ราย โดยมอบเงินกองทุนเงินช่วยเหลือผู้ประสบสาธารณภัย สํานักนายกรัฐมนตรี ให้แก่ญาติผู้เสียชีวิตที่ประสบอุทกภัยเพื่อใช้เป็นค่าจัดการศพ จํานวน4ราย รายละ50,000บาท และมอบถุงยังชีพแก่ผู้ประสบอุทกภัย เพื่อบรรเทาความเดือดร้อนและสร้างขวัญกําลังใจให้กับประชาชนในพื้นที่ พร้อมกล่าวว่า ปัญหาอุทกภัยที่เกิดขึ้นนั้น ได้เกิดขึ้นกับทุกภูมิภาค เพราะปัจจุบันสภาพอากาศเปลี่ยนแปลงไป อุณหภูมิโลกร้อนขึ้น ทําให้น้ําแข็งในขั้วโลกละลาย ปริมาณน้ําเพิ่มขึ้น ซึ่งอาจส่งผลกระทบต่อทั่วโลกในอนาคตจึงขอให้ประชาชนมีการปรับตัวให้สอดคล้องกับกับธรรมชาติและสภาพอากาศของโลกที่เปลี่ยนแแลงอยู่ตลอดเวลา เพื่อจะได้เตรียมพร้อมรับมืออย่างทันท่วงที
อย่างไรก็ตามนายกรัฐมนตรี ได้ขอให้ทุกหน่าวยงานทั้งในพื้นที่และส่วนกลางได้ดูแลประชาชนผู้ประสบอุทกภัยอย่างทั่วถึง และให้บริหารจัดการน้ําอย่างเป็นระบบ รวมถึงการดูแลเรื่องที่อยู่อาศัย กรณีที่ประสบอุทกภัยซ้ําทุกปี เพื่อจะหาที่อยู่อาศัยที่เหมาะสมให้ พร้อมเน้นย้ําประชาชนอย่าก่อสร้างอาคารบ้านเรือนกีดขวางทางน้ํา เพราะจะทําให้เกิดปัญหาน้ําท่วมต่อเนื่อง และยืนยันว่าโครงการต่าง ๆ ที่รัฐบาลได้ดําเนินการในการแก้ไขปัญหาอุทกภัยในจังหวัดตรัง และจังหวัดนครศรีธรรมราช อาทิ การสร้างอ่างเก็บน้ําคลองลําดัง อ่างเก็บน้ําวังหีบ แก้มลิงพนังกั้นน้ําแม่น้ําตรัง ฯลฯ จะเร่งรัดให้ดําเนินการแล้วเสร็จภายในปี2561เพื่อให้การแก้ไขและป้องกันอุทกภัยเป็นไปอย่างยั่งยืน
พร้อมกันนี้ นายกรัฐมนตรีได้ขอให้ประชาชน ได้ปรับเปลี่ยนการปลูกพืชให้สอดคล้องกับสภาพพื้นที่และความต้องการของตลาด เช่น การปลูกพืชแซมยาพารา เพื่อสร้างรายได้ให้กับตนเองอีกทางหนึ่ง โดยรัฐบาลจะส่งเสริมผลักดันให้มีการใช้ยางในประเทศให้มากขึ้น ตั้งเป้า500,000ตัน รวมถึงให้น้อมนําปรัชญาเศรษฐกิจพอเพียงมาเป็นแนวทางปฏิบัติในการดํารงชีวิต ตลอดจนย้ําให้ประชาชนส่งเสริมเด็กและเยาวชนได้มีการศึกษาและเรียนให้สอดคล้องกับการพัฒนาประเทศและความต้องการของตลาด เพื่อที่จบออกมาแล้วจะได้มีงานทํา มีรายได้ที่สามารถเลี้ยงตนเองและครอบครัวให้มีชีวิตความเป็นอยู่ที่ดีขึ้นต่อไป
สําหรับภาพรวมสถานการณ์อุทกภัยจังหวัดตรัง (ข้อมูล7ธ.ค.60) ได้เกิดฝนตกหนักในพื้นที่จังหวัดตรัง ตั้งแต่วันที่23-30พฤศจิกายน2560สาเหตุจากลมมรสุมตะวันออกเฉียงเหนือ และหย่อมความกดอากาศต่ํา ทําให้เกิดสถานการณ์อุทกภัยใน8อําเภอ (อ.เมืองฯ รัษฎา ห้วยยอด นาโยง ปะเหลียน วังวิเศษ กันตัง ย่านตาขาว)10เทศบาล31ชุมชน62ตําบล461หมู่บ้าน ราษฎรได้รับความเดือดร้อน20,009ครัวเรือน78,894ราย มีผู้เสียชีวิต4ราย สรุปความเสียหาย แบ่งเป็น ด้านการเกษตร (ด้านพืช) ได้รับผลกระทบ337,592ไร่ ด้านปศุสัตว์ ได้รับผลกระทบ188,454ตัว ด้านประมง การเพาะเลี้ยงสัตว์น้ําได้รับผลกระทบ582บ่อ102กระชัง บ่อดิน (ปลา)301.5ไร่ สถานศึกษา ได้รับผลกระทบ27แห่ง วัด ได้รับผลกระทบ29แห่ง สิ่งสาธารณประโยชน์/โครงสร้างพื้นฐาน ตําบลหนองตรุด อ.เมืองฯ มีคันกั้นน้ําขาดจํานวน2จุด (อ.เมืองฯ) ปัจจุบันสถานการณ์ฝนตกลดลง สถานการณ์ภาพรวมเริ่มคลี่คลาย แต่ยังคงมีน้ําล้นตลิ่งจากแม่น้ําตรังในเขตบ้านท่าจีน อําเภอเมืองฯ และน้ําท่วมในที่ลุ่มต่ําในเขตอ.นาโยง กันตัง วังวิเศษ และเมืองฯ
ทั้งนี้ การให้ความช่วยเหลือ จังหวัดตรังได้ประกาศเขตการให้ความช่วยเหลือฯ8อําเภอ ได้แก่ อําเภอนาโยง อําเภอเมืองตรัง อําเภอรัษฎา อําเภอห้วยยอด อําเภอปะเหลียน อําเภอวังวิเศษ อําเภอกันตัง และอําเภอย่านตาขาว โดยในส่วนผู้เสียชีวิต ได้ให้ความช่วยเหลือไปแล้วแบ่งเป็นเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2556รายละ25,000บาท กรณีเป็นหัวหน้าครอบครัวรายละ50,000บาท เงินช่วยเหลือจากสํานักงานพัฒนาสังคมและความมั่นคงของมนุษย์2,000บาท และ เงินช่วยเหลืออื่น ๆ เช่น เงินกองทุนฯ เงินประกันชีวิต เงินสหกรณ์ออมทรัพย์
รวมทั้ง จังหวัด อําเภอ และองค์กรปกครองส่วนท้องถิ่น ได้จัดจุดสําหรับการอพยพชั่วคราวรวม66แห่ง มีประชาชนอพยพรวม347ครัวเรือน867คน ความช่วยเหลือเบื้องต้นมีการแจกสิ่งของและอุปกรณ์แล้ว ทั้งถุงยังชีพ น้ําดื่ม ข้าวกล่อง เรือ รถยนต์ ยารักษาโรค ข้าวสารอาหารแห้ง โดยมีหน่วยงานสนับสนุนทั้งภาครัฐ อาทิ ทหาร ตํารวจ สาธารณสุข สํานักงานป้องกันและบรรเทาสาธารณภัย ภาคเอกชน อาทิ สโมสรโรตารี่ตรัง สมาคมท่องเที่ยวและโรงแรมจังหวัดตรัง และภาคประชาสังคม เป็นต้น
นอกจากนี้ ยังมีการดําเนินโครงการแก้ไขปัญหาอุทกภัยจังหวัดตรังระยะยาว ไก้แก่ โครงการระบบระบายน้ําแม่น้ําตรัง เป็นคลองผันน้ํา(หนองตรุด - คลองช้าง) ความยาว7.55กิโลเมตร ท้องคลองกว้าง140เมตร ปากคลองกว้าง110เมตร ลึก4.50เมตร อัตราการระบายน้ํา782ลบ.ม./วินาที โครงการแก้มลิงทุ่งน้ําพุด ตั้งอยู่หมู่ที่1ตําบลนาตาล่วง อําเภอเมือง จังหวัดตรัง พื้นที่ดําเนินการ151ไร่ เป็นพื้นที่ชะลอน้ําหรือพื้นที่เก็บกักน้ําซึ่งสามารถเก็บกักน้ําในช่วงฤดูน้ําหลากได้บางส่วนเป็นการบรรเทาปัญหาน้ําท่วมพื้นที่ในเขตเทศบาลนครตรัง เทศบาลตําบลนาตาล่วง และพื้นที่บริเวณใกล้เคียง
-----------------------------------
กลุ่มประชาสัมพันธ์และเผยแพร่ สํานักโฆษก